לקראת סוף מאי 2011, הודיע מאמנה של מנצ'סטר יונייטד אלכס פרגוסון שקבוצתו קרובה להחתים את דה חאה לשורות המועדון. העסקה נחתמה סופית בסוף יוני 2011, כאשר דה חאה חתם על חוזה לחמש שנים, יחד עם אשלי יאנג ופיל ג'ונס. סכום העברת השחקן נקבע ל-17 מיליון ליש"ט, הסכום השני הגבוה ביותר ששולם עבור שוער בתולדות הכדורגל העולמי והגבוה ביותר בתולדות הפרמייר ליג באותה תקופה. הוא זכה באליפות בעונת 2012/13 תחת אלכס פרגוסון אבל בעונה לאחר מכן הוא היה חלק מעונה רעה של הקבוצה שסיימה במקום ה7 תחת דייוויד מויס שפוטר לקראת סוף עונת 2013/14. בעונת 2015/16 היה חלק מזכייתה של יונייטד בגביע האנגלי, אבל הקבוצה נכשלה להעפיל לליגת האלופות ושיחקה ב&lt;a href="%D7%A2%D7%95%D7%A0%D7%AA%202016/2017%20%D7%91%D7%9C%D7%99%D7%92%D7%94%20%D7%94%D7%90%D7%99%D7%A8%D7%95%D7%A4%D7%99%D7%AA"&gt;עונת 2016/17&lt;/a&gt; בליגה האירופית בה היא זכתה, לאחר ניצחון 0–2 במשחק הגמר מול אייאקס. במהלך העונה זכה דה חאה למנוחה במשחקיה של יונייטד באירופה, וגם במשחק הגמר נותר על הספסל, כאשר סרחיו רומרו פותח במקומו בשער הקבוצה.